Paisage de chassa par force de Selandia del Nord

Le Paisage de chassa par force de Selandia del Nord (in danese: Parforcelandskabet i Nordsjælland) es un paisage cultural de in total 9.700 hectares situate circa 30 km nordest de Copenhagen sur Selandia. Illo comprehende duo forestes de chassa, Store Dyrehave e Gribskov, e le parco de chassa Jægersborg Hegn/Jægersborg Dyrehave.

Isto es un paisage baroc designate, ubi reges danese e lor corte exercitiava le chassa par force, o chassa con canes, que esseva popular del Medievo usque le fin del 16te seculo. Le chassa par force esseva introducite in Danmark per rege Christian V in le fin del 1600s, inspirate de un visita presso Ludovico XIV de Francia, ubi Christian V habeva participate in le chassa.

Le chassatores sur cavallos e con le adjuta de canes persequeva un cervo, usque illo esseva exhaurite e non plus poteva currer. Le canes fixava le cervo, e le participante le plus nobile in le chassa occideva le preda con un spada o gladio.

Il ha sentieros de chassa in forma de un stella, assi que le chassatores poteva star in le cruciatas e plus facilemente haber un supervista del chassa. Il ha anque numerate postos de petra, clausuras e parve cabanas de chassa. Le parte le plus ben conservate es le plana del Eremitage in Jægersborg Dyrehave, ubi le Castello del Eremitage es situate in le cruciata central.

Le ultime chassa de par force al plana del Eremitage habeva loco in 1770.

Le paisage esseva inscribite sur le lista del Patrimonio Mundial del UNESCO in 2015.

Ligamines
 UNESCO: Paisage de chassa par force in Selandia del Nord

Categoria:Danmark
Categoria:Patrimonio Mundial in Danmark